CELEX: 32010R0686
Language: hr
Date: 2010-07-28 00:00:00
Title: Uredba Komisije (EU) br. 686/2010 od 28. srpnja 2010. o izmjeni Uredbe Vijeća (EZ) br. 2187/2005 u pogledu specifikacija za okno Bacoma i povlačnu mrežu T90 za ribolov u vodama Baltičkog mora, Malog i Velikog Belta te Øresunda

04/Sv. 012
            
            
               HR
            
            
               Službeni list Europske unije
            
            
               32
            
         32010R0686
   
               L 199/4
            
            
               SLUŽBENI LIST EUROPSKE UNIJE
            
            
               28.07.2010.
            
         
      UREDBA KOMISIJE (EU) br. 686/2010
   od 28. srpnja 2010.
   o izmjeni Uredbe Vijeća (EZ) br. 2187/2005 u pogledu specifikacija za okno Bacoma i povlačnu mrežu T90 za ribolov u vodama Baltičkog mora, Malog i Velikog Belta te Øresunda
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2187/2005 od 21. prosinca 2005. tehničkim mjerama za očuvanje ribolovnih resursa u vodama Baltičkog mora, Malog i Velikog Belta te Øresunda (1), a posebno njezin članak 29.,
   budući da:
   
               (1)
            
            
               Uredbom (EZ) br. 2187/2005 utvrđuju se posebne tehničke mjere za očuvanje ribolovnih resursa u vodama Baltičkog mora, Malog i Velikog Belta te Øresunda. Uredbom se propisuju posebne odredbe koje se odnose na veličinu i vrstu svih elemenata ribolovnih alata uključujući, među ostalim mjerama, veličinu oka mreže.
            
         
               (2)
            
            
               Uredbom Vijeća (EZ) br. 1226/2009 od 20. studenoga 2009. o utvrđivanju ribolovnih mogućnosti i povezanih uvjeta za određene riblje stokove i skupine ribljih stokova koji su primjenljivi u Baltičkom moru za 2010. (2), predviđa se povećanje veličine oka mreže i dužine okna Bacoma te veličine oka povlačne mreže T90 u ICES-ovim odsjecima 22.-32. Budući da je Uredba (EZ) br. 1226/2009 ograničena na 2010., i budući da su te odredbe trajne naravi jer predstavljaju poboljšanje selektivnosti, ta je povećanja potrebno uvrstiti u Uredbu (EZ) br. 2187/2005 od siječnja 2011. i na odgovarajući je način izmijeniti.
            
         
               (3)
            
            
               Mjere predviđene u ovoj Uredbi u skladu su s mišljenjem Odbora za ribarstvo i akvakulturu,
            
         DONIJELA JE OVU UREDBU:
   Članak 1.
   Dodaci 1. i 2. Prilogu II. Uredbi (EZ) br. 2187/2005 zamjenjuju se tekstom iz Priloga ovoj Uredbi.
   Članak 2.
   Ova Uredba stupa na snagu 1. siječnja 2011.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. srpnja 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 349, 31.12.2005., str. 1.
   
      (2)  SL L 330, 16.12.2009., str. 1.
   PRILOG
   „
         Dodatak 1.
         
            Specifikacije vreća (saka) mreže Bacoma
         
         
            Opis
         
         (a)   Veličina vreće (saka) mreže, umetka i stražnjeg dijela povlačne mreže (koće)
         
         
                     i.
                  
                  
                     Vreća mreže izrađena je od dvije plohe koje su međusobno spojene po jednom rubu na svakoj strani u jednakoj dužini.
                  
               
                     ii.
                  
                  
                     Najmanja veličina oka mreže u obliku romba iznosi 105 mm. Materijal pređe je od polietilenskih niti s jednostrukim koncem ne debljim od 6 mm ili s dvostrukim koncem ne debljim od 4 mm.
                  
               
                     iii.
                  
                  
                     Zabranjeno je korištenje vreća i umetaka koji su napravljeni od samo jednog komada mrežnog tega i imaju samo jedan rub.
                  
               
                     iv.
                  
                  
                     Broj otvorenih oka u obliku romba, isključujući one u rubovima, na bilo kojoj točki obodnice bilo kojeg umetka ne smije biti manji ili veći od najvećeg broja oka mreže na obodnici prednjeg dijela vreće (slika 1.).
                  
               (b)   Smještanje okna
         
         
                     i.
                  
                  
                     Okno se umeće u gornju plohu vreće mreže (slika 2.).
                  
               
                     ii.
                  
                  
                     Okno završava najviše četiri oka mreže od konopa za vezanje vreće mreže, zajedno s ručno isprepletenim redom oka kroz koja je provučen konop za zatvaranje vreće (slika 3. ili 4.).
                  
               (c)   Veličina okna
         
         
                     i.
                  
                  
                     Širina okna, izražena brojem prečki oka mreže, jednaka je broju otvorenih oka u obliku romba na gornjoj plohi podijeljeno s dva. Ako je potrebno, dozvoljeno je zadržati najviše 20 % broja otvorenih oka u obliku romba na gornjoj plohi, koja su jednakomjerno podijeljena s obje strane plohe okna (slika 4.).
                  
               
                     ii.
                  
                  
                     Dužina okna je najmanje 5,5 m.
                  
               
                     iii.
                  
                  
                     Odstupajući od točke ii. dužina okna iznosi najmanje 6 m ako je na okno pričvršćen senzor za mjerenje zapremine ulova.
                  
               (d)   Mrežni teg okna
         
         
                     i.
                  
                  
                     Najmanji otvor oka mreže iznosi 120 mm. Oka mreže moraju biti kvadratna, odnosno na sve četiri strane mrežnog tega okna prerezane su sve prečke.
                  
               
                     ii.
                  
                  
                     Mrežni teg namješta se tako da su prečke postavljene paralelno i okomito na dužinu vreće mreže. Mrežni teg mora biti bezuzlovni pleteni jednostruki konac ili mrežni teg sa sličnim dokazanim selektivnim svojstvima. Bezuzlovni mrežni teg znači mrežni materijal s okom s četiri stranice, pri čemu kutove oka tvore prepletene niti dviju susjednih strana oka.
                  
               
                     iii.
                  
                  
                     Promjer pojedine niti pređe iznosi barem 5 mm.
                  
               (e)   Ostale specifikacije
         
         
                     i.
                  
                  
                     Stražnji remen ne smije okružiti izlazno okno Bacoma.
                  
               
                     ii.
                  
                  
                     Plutača za označivanje vreće okruglog je oblika i najvećeg promjera 40 cm. Plutača je pomoću užeta pričvršćena na konop za zatvaranje vreće.
                  
               
                     iii.
                  
                  
                     Zaklopnica se ne smije preklapati s izlaznim oknom Bacoma.
                  
               
            Slika 1.
         
         Povlačni ribolovni alat može se podijeliti na tri različita dijela ovisno o obliku i funkciji. Tijelo povlačne mreže uvijek je stožasti dio. Umetak je valjkasti dio obično napravljen od jedne ili dvije plohe mrežnog tega. Vreća mreže također je valjkasti dio koji je obično izrađen od dvostrukog konca kako bi bio otporniji na izraženo habanje. Dio ispod remena za podizanje naziva se vreća za podizanje.
         
            
         
            Slika 2.
         
         
                     A
                  
                  
                     Umetak
                  
               
                     B
                  
                  
                     Vreća (saka) mreže
                  
               
                     C
                  
                  
                     Izlazno okno, ploha mrežnog tega s kvadratnim okom
                  
               
                     1
                  
                  
                     Gornja ploha, najviše 50 otvorenih oka u obliku romba
                  
               
                     2
                  
                  
                     Donja ploha, najviše 50 otvorenih oka u obliku romba
                  
               
                     3
                  
                  
                     Rubovi
                  
               
                     4
                  
                  
                     Šav ili isprepleteno
                  
               
                     5
                  
                  
                     Remen za podizanje
                  
               
                     6
                  
                  
                     Stražnji remen
                  
               
                     7
                  
                  
                     Konop za zatvaranje vreće
                  
               
                     8
                  
                  
                     Udaljenost okna od konopa vreće
                  
               
                     9
                  
                  
                     Uže plutače
                  
               
                     10
                  
                  
                     Plutača za označivanje vreće
                  
               
            
         
            Slika 3.
         
         POSTAVLJANJE PLOHE OKNA
         
                     A
                  
                  
                     120-milimetarska ploha mrežnog tega s kvadratnim okom (25 prečki)
                  
               
                     B
                  
                  
                     Spajanje plohe mrežnog tega s kvadratnim okom na rub
                  
               
                     C
                  
                  
                     Spajanje plohe mrežnog tega s kvadratnim okom na mrežni teg s okom u obliku romba
                  
               
                     D
                  
                  
                     105-milimetarski mrežni teg s okom u obliku romba (najviše 50 otvorenih oka)
                  
               
                     E
                  
                  
                     Udaljenost plohe okna od konopa za zatvaranje vreće. Okno završava najviše četiri oka od konopa za zatvaranje vreće, zajedno s ručno isprepletenim redom oka mreže kroz koja je provučen konop vreće
                  
               
                     F
                  
                  
                     Jedan red ručno isprepletenih oka vreće mreže
                  
               
            
         
            Slika 4.
         
         POSTAVLJANJE PLOHE OKNA
         
                     A
                  
                  
                     120-milimetarska ploha mrežnog tega s kvadratnim okom (20 prečki)
                  
               
                     B
                  
                  
                     Spajanje plohe mrežnog tega s kvadratnim okom na rub
                  
               
                     C
                  
                  
                     Spajanje plohe mrežnog tega s kvadratnim okom na mrežni teg s okom u obliku romba
                  
               
                     D
                  
                  
                     105-milimetarski mrežni teg s okom u obliku romba (najviše 50 otvorenih oka)
                  
               
                     E
                  
                  
                     Udaljenost plohe okna od konopa za zatvaranje vreće. Okno završava najviše četiri oka mreže od konopa za zatvaranje vreće, zajedno s ručno isprepletenim redom oka mreže kroz koja je provučen konop vreće mreže
                  
               
                     F
                  
                  
                     Jedan red ručno isprepletenih oka vreće mreže
                  
               
                     G
                  
                  
                     Najviše 10 % s obje strane otvorenih oka mreže D
                  
               
            
      
      
         Dodatak 2.
         
            SPECIFIKACIJE ZA POVLAČNU MREŽU T90
         
         (a)   Definicija
         
         
                     1.
                  
                  
                     Povlačne mrėže T90 definirane su kao povlačne mreže (koće), danske potegače i sličan ribolovni alat koji ima vreću i umetak koji je izrađen od uzlovnog mrežnog tega s okom u obliku romba zaokrenutim za 90° tako da glavni smjer konca mrežnog tega leži u smjeru povlačenja.
                  
               
                     2.
                  
                  
                     Smjer konca mrežnog tega u standardnom uzlovnom mrežnom tegu (A) i u mrežnom tegu zaokrenutom za 90° (B) prikazan je ispod na slici 1.
                  
               
            Slika 1.
         
         
            
         (b)   Veličina oka mreže i mjere
         
         Veličina oka mreže iznosi najmanje 120 mm. Odstupajući od članka 6. stavka 1. Uredbe Komisije (EZ) br. 517/2008 (1), veličina oka mreže u vreći i umetku mjeri se okomito na uzdužnu os ribolovnog alata.
         (c)   Debljina konca
         
         Materijal pređe za vreću mreže i umetak je od polietilenskih niti s jednostrukim koncem ne debljim od 6 mm ili s dvostrukim koncem ne debljim od 4 mm. Ova se odredba ne odnosi na posljednji red oka vreće ako je opremljena konopom za vezanje vreće.
         (d)   Konstrukcija
         
         
                     1.
                  
                  
                     Vreća mreže i umetak zaokrenutih mreža (T90) izrađeni su od dvije plohe jednakih dimenzija, s barem 50 oka u duljinu, a oka mreže koja su usmjerena kako je gore navedeno spojena su na dva bočna ruba.
                  
               
                     2.
                  
                  
                     Broj otvorenih oka na bilo kojem dijelu obodnice mora biti stalan od prednjeg dijela umetka do zadnjeg dijela vreće.
                  
               
                     3.
                  
                  
                     Na točki gdje su vreća mreže ili umetak pričvršćeni na stožasti dio povlačne mreže, broj oka u obodnici vreće ili umetka mora iznositi 50 % od broja oka u posljednjem redu stožastog dijela povlačne mreže.
                  
               
                     4.
                  
                  
                     Vreća mreže i umetak prikazani su ispod na slici 2.
                  
               (e)   Obodnica
         
         Broj oka mreže u bilo kojem dijelu obodnice vreće mreže i umetka, isključujući spojeve i rubove ne smije biti veći od 50.
         (f)   Spojevi
         
         Prednji rub ploha koje sačinjavaju vreću i umetak opremljen je upletenim redom od prepolovljenih oka mreže. Stražnji dio plohe vreće opremljen je redom cijelih isprepletenih oka kroz koja se navodi konop za zatvaranje vreće.
         (g)   Plutača za označivanje vreće mreže
         
         Plutača za označivanje vreće okruglog je oblika i najvećeg promjera 40 cm. Plutača je pomoću užeta pričvršćena na konop za zatvaranje vreće.
         
            Slika 2.
         
         
            
      ”
   
      (1)  SL L 151, 11.6.2008., str. 5.